अयोग्य खाण्याच्या सवयी आणि जीवनशैलीमुळे पचनासंबंधित समस्या निर्माण

मुंबई : आजकाल अयोग्य खाण्याच्या सवयी आणि जीवनशैलीमुळे अनेकांना पचनासंबंधित समस्या निर्माण होतात. या समस्यांपैकी एक म्हणजे अ‍ॅसिडिटीची समस्या आहे.

मसालेदार पदार्थांचे सेवन, कॅफिनचे जास्त सेवन, धूम्रपान, मद्यपान आणि ताण यामुळे अ‍ॅसिडिटी होऊ शकते. आम्लपित्त झाल्यास छातीत जळजळ होणे, वारंवार आंबट ढेकर येणे, उलट्या किंवा मळमळ होणे आणि तोंडात घाणेरडे पाणी येणे यासारख्या समस्या उद्भवू लागतात.

या समस्येपासून आराम मिळवण्यासाठी अनेक लोक औषधे घेतात. परंतु या औषधांचे जास्त सेवन आरोग्यासाठी हानिकारक ठरू शकते. तुम्हाला या समस्येपासून सुटका हवी असेल तर आयुर्वेदिक उपाय करू शकता.

तुळस
आयुर्वेदात तुळशीच्या रोपाला औषधी गुणधर्मांसाठी ओळखली जाते. तुळशीच्या पानांच्या शांत आणि वायूरोधक गुणधर्मांमुळे आम्लपित्त, वायू आणि उलट्यांपासून आराम मिळू शकतो. यासाठी एका पॅनमध्ये एक ग्लास पाणी गरम करा. त्यात 4-5 तुळशीची पाने घाला आणि चांगले उकळा. त्यानंतर ते गाळून घ्या, थंड करा आणि सेवन करा. लगेच आराम मिळेल.

हेही वाचा – धनंजय मुंडेंना 30-40 वेळा फाशी देता येईल एवढे पुरावे; मनोज जरांगेंचा दावा

बडीशेप
अ‍ॅसिडिटीची समस्या दूर करण्यासाठी बडीशेप खूप फायदेशीर आहे. हे पाचक एंजाइम्सच्या उत्पादनास चालना देऊन पचन सुधारण्यास मदत करते. याचे सेवन केल्याने गॅस, पोटफुगी, अपचन आणि आम्लता यासारख्या समस्यांपासून आराम मिळतो. यासाठी एक ग्लास पाण्यात एक चमचा बडीशेप टाकून ते उकळवा. ते पुन्हा गाळून घ्या आणि थंड झाल्यावर सेवन करा.

जिरे
अ‍ॅसिडिटीच्या समस्येपासून मुक्त होण्यासाठी जिरं खाऊ शकता. हे जठरासंबंधी रसांचे उत्पादन वाढवते, ज्यामुळे पचन सुधारते. आम्लपित्त असल्यास एक ग्लास पाण्यात एक चमचा जिरं उकळवा आणि ते थंड झाल्यावर प्या. यामुळे तुम्हाला तात्काळ आराम मिळू शकतो.

कोरफड
कोरफडीमध्ये अँटीऑक्सिडंट आणि दाहक-विरोधी गुणधर्म असतात. जे पोटातील आम्ल कमी करू शकतात. याच्या सेवनाने अल्सर आणि छातीत जळजळ यासारख्या समस्यांपासून आराम मिळू शकतो. यासाठी तुम्ही दररोज सकाळी रिकाम्या पोटी कोरफडचा रस पिऊ शकता.

दालचिनी
दालचिनी नैसर्गिक अँटी-अ‍ॅसिड म्हणून काम करते. पोटातील गॅस, जळजळ आणि आम्लपित्त या समस्यांपासून मुक्त होण्यास मदत होते. त्यात दाहक-विरोधी गुणधर्म असतात, जे पोटातील सूज आणि वेदनांपासून आराम देऊ शकतात. अ‍ॅसिडिटीपासून आराम मिळवण्यासाठी तुम्ही दालचिनीची चहा घेऊ शकता. हे करण्यासाठी, एका ग्लास पाण्यात दालचिनीचा तुकडा टाका आणि ते उकळवा. उकळी आली की ते एका कपमध्ये गाळून घ्या आणि सेवन करा.